Anne Gravingen og Bendik Romstad

Anne Gravingen og Bendik Romstad (født 25. oktober 1970 og 5. november 1969) er et tidligere reklamepar, nå matentreprenører, som har jobbet sammen siden de studerte på Westerdals i 1994. I 2005 kåret Aftenposten dem til Norges mest kreative par.

Reklame 
Gravingen er art director, Romstad tekstforfatter. Etter å ha jobbet for Bates, Leo Burnett og New Deal startet de i 2002 Kitchen reklamebyrå. I 2005 mottok de den norske reklamebransjens ærespris, Gullblyanten. Med 11 gull var de det mestvinnende byraet i Gullblyanten i 2006. I 2006 solgte de reklamebyrået sitt til det internasjonale byrået Leo Burnett Worldwide. I 2008 var paret det mest prisbelønte kreative paret i norsk reklamebransje. Begge har blitt valgt ut til Cannes Lions, verdens største reklamefestival, sin prisjury.De har hatt kunder som Vossafår-salami, Scandinavian Airlines, Freia, OBOS, Posten Norge, Statkraft og Fretex . I 2012 startet Romstad Energy Pool, et program for unge reklametalenter. En reklamefilm for Barne-, ungdoms- og familiedirektoratet ble 2020s mest populære tv-reklame i Norge, vant Gullfisken, og fikk over 600 millioner visninger. I 2020 forlot paret reklamebransjen, og begynte å jobbe fulltid med sitt sideprosjekt Anne på landet.

Anne på landet 
I 2014 grunnla paret Anne på landet AS som et sideprosjekt, etter å ha solgt sin første kafe / landhandleri, kalt Svartskog Kolonial. I 2015 ble Anne på landet en av Oslos tre første offentlig godkjente food trucker, og tilbød hjemmelaget og selvplukket mat. Samme år etablerte de en kafé med samme navn på stranden i Hvervenbukta sør i Oslo. I 2018 overtok de Frognerparken kafé, 100 år etter at en restaurant først åpnet i samme bygning. I 2019 tok de over kafeen Hønse-Lovisas hus på Sagene. I motsetning til mange andre restauranter, hadde selskapet en økning under koronapandemien, fra 17 millioner kroner i omsetning i 2019, til 20 millioner i 2020.

Privatliv 
Paret møttes da de var studenter ved Westerdals. De har en villa fra 1890 på Svartskog kalt Odden som de har fylt med antikviteter, og to barn.

Referanser 

Norske reklamefolk